กรุงเทพโพลระบุประชาชนที่ตัดสินใจแล้วเลือก เพื่อไทย มากที่สุด 11.7%
 ส่วนประชาชนที่ตัดสินใจแล้ว 15.1% จะสนับสนุน ประยุทธ์ เป็นนายกรัฐมนตรีรองลงมา 11.0% จะสนับสนุน สุดารัตน์ และ 9.0% จะสนับสนุน ธนาธร ขณะที่ 47.2% ยังไม่ตัดสินใจ ส่วนใหญ่ 95.6% ตั้งใจว่าจะไปเลือกตั้ง ส่วนสโลแกนนโยบายพรรคที่เห็นหรือได้ยินแล้วสนใจมากที่สุดคือ ลดรายจ่าย เพิ่มรายได้ ขยายโอกาส23 ก.พ. 2562 เนื่องในวันที่ 24 มี.ค. 2562 ที่จะถึงนี้เป็นวันเลือกตั้งสมาชิกสภาผู้แทนราษฎร (ส.ส.) กรุงเทพโพลโดยศูนย์วิจัยมหาวิทยาลัยกรุงเทพ จึงสำรวจความคิดเห็นประชาชน เรื่อง นับถอยหลัง 28 วัน สู่การเลือกตั้ง โดยเก็บข้อมูลกับประชาชนจากทุกภูมิภาคทั่วประเทศจำนวน 1506 คน พบว่าประชาชนส่วนใหญ่ร้อยละ 95.6 ตั้งใจว่าจะไปเลือกตั้ง ส.ส.ในวันที่ 24 มี.ค. 2562 ที่จะถึงนี้ขณะที่ร้อยละ 2.1 ตั้งใจว่าจะไม่ไป ส่วนที่เหลือร้อยละ 2.3 ยังไม่แน่ใจเมื่อถามว่าสโลแกนนโยบายพรรคที่เห็นหรือได้ยินแล้วสนใจมากที่สุดคือ ลดรายจ่าย เพิ่มรายได้ ขยายโอกาส (พรรคเพื่อไทย) คิดเป็นร้อยละ 37.4 รองลงมาคือ นโยบายแก้จน สร้างคน สร้างชาติ (พรรคประชาธิปัตย์) คิดเป็นร้อยละ 34.1 ลดอำนาจรัฐ เพิ่มอำนาจประชาชน เพื่อแก้ปัญหาปากท้องประชาชน (พรรคภูมิใจไทย) คิดเป็นร้อยละ 23.1 7:7:7 สวัสดิการ สังคม เศรษฐกิจประชารัฐ (พรรคพลังประชารัฐ) คิดเป็นร้อยละ 21.5 และเพิ่มคุณภาพชีวิต แก้ปัญหาปากท้อง พร้อมสานต่อปฏิรูปจริงจัง (พรรคชาติไทยพัฒนา) คิดเป็นร้อยละ 20.7เมื่อถามว่า ในการเลือกตั้งครั้งนี้ ท่านตั้งใจจะเลือกผู้สมัครจากพรรคใดมาบริหารประเทศ กลุ่มตัวอย่างร้อยละ 11.7 ตั้งใจจะเลือกพรรคเพื่อไทย (เพิ่มขึ้นจากผลสำรวจครั้งก่อน ร้อยละ 2.4)รองลงมาร้อยละ 10.6 ตั้งใจจะเลือกพรรคประชาธิปัตย์ (เพิ่มขึ้นร้อยละ 4.3) และร้อยละ 10.2 ตั้งใจจะเลือกพรรคพลังประชารัฐ (เพิ่มขึ้นร้อยละ 3.2) ขณะที่ส่วนใหญ่ร้อยละ 51.7 ยังไม่ตัดสินใจ (ลดลงร้อยละ 14.5)สุดท้ายเมื่อถามว่า ในการเลือกตั้งครั้งนี้ ท่านจะสนับสนุนใครเป็นนายกรัฐมนตรี กลุ่มตัวอย่างร้อยละ 15.1 จะสนับสนุน พล.อ.ประยุทธ์ จันทร์โอชา (เพิ่มขึ้นร้อยละ 3.1) รองลงมาร้อยละ 11.0 จะสนับสนุนคุณหญิงสุดารัตน์ เกยุราพันธุ์ (เพิ่มขึ้นร้อยละ 2.9) และร้อยละ 9.0 จะสนับสนุนนายธนาธร จึงรุ่งเรืองกิจ (เพิ่มขึ้นร้อยละ 2.4) ขณะที่ร้อยละ 47.2 ยังไม่ตัดสินใจ (ลดลงร้อยละ 12.2) 
กรุงเทพโพลสำรวจประชาชน 1506 คน ทั่วประเทศ ที่ตัดสินใจแล้ว 11.7% จะเลือกพรรคเพื่อไทยรองลงมา 10.6% จะเลือกพรรคประชาธิปัตย์และ 10.2% จะเลือกพรรคพลังประชารัฐขณะที่ส่วนใหญ่ 51.7% ยังไม่ตัดสินใจ
โพล,กรุงเทพโพล,การเลือกตั้ง